Folketing
2005-04-01

Det vil altså sige, hvis jeg har forstået ministeren korrekt, at de såkaldte plimsollere, der sejler rundt, som ikke lige hører hjemme i nogen af de, hvad skal man sige, pæne stater, sådan set kan sejle igennem uden at blive kontaktet, uden at blive stoppet, inden de anløber den russiske havn mange kilometer væk fra Danmark. Jeg spørger bare: Hvordan har man tænkt sig at håndhæve loven, når det er, der her skrives, at der skal være krav om, at de har den forsikring og har de certifikater i orden, men at man ikke følger det op med kontrol og ikke følger det op med, at man også har tænkt sig at ville gå ud og kontrollere rent fysisk ved nogle af de skibe her og afskrække dem, der sådan set ikke har tingene i orden? Der er altså noget, der ligesom ikke hænger sammen, synes jeg, når man ikke følger det op med kontrol. (Kort bemærkning). Økonomi- og erhvervsministeren (Bendt Bendtsen): Så må jeg tilbage til en generel diskussion om søfartssikkerhed uden for det her lovforslag.